
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 219 

4 Φεβρουάριου 2014 


ΠΡΟΕΔΡΙΚΑ ΔΙΑΤΑΓΜΑΤΑ 


Τροποποίηση και κωδικοποίηση των διατάξεων του οργα¬ 
νισμού του κοινωφελούς ιδρύματος με την επωνυμία 
«ΕΛΛΗΝΙΚΟ ΙΔΡΥΜΑ ΓΑΣΤΡΕΝΤΕΡΟΛΟΓΙΑΣ ΚΑΙ ΔΙΑ¬ 
ΤΡΟΦΗΣ» που κυρώθηκε με το από 2-4-2002 Π.Δ/γμα 
(ΦΕΚ 443/10-4-2002 τ.Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις υπ’ αριθμ. 12.425/2000 και 13.038/2001 πράξεις της 
Συμβολαιογράφου Αθηνών Μαρίας Μασούρου - Τσανάκα, 
με τις οποίες οι Δημ. Παπαπαναγιώτου του Κων/νου κ.λπ., 
σύστησαν κοινωφελές ίδρυμα με την επωνυμία «ΕΛΛΗ¬ 
ΝΙΚΟ ΙΔΡΥΜΑ Γ ΑΣΤΡΕΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ». 

2. Τις διατάξεις του από 2-4-2002 Π.Δ/τος (ΦΕΚ 443/ 
10-4-2002 τ.Β') «Περί εγκρίσεως συστάσεως κοινωφε¬ 
λούς ιδρύματος με την επωνυμία «ΕΛΛΗΝΙΚΟ ΙΔΡΥΜΑ 
Γ ΑΣΤΡΕΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ» και κύρωσης 
του οργανισμού αυτού. 

3. Τις διατάξεις των άρθρων: 

α) 95 και 98 του α.ν. 2039/1939, β) 101 και 119 του Ει¬ 
σαγωγικού Νόμου του Αστικού Κώδικα, γ) 108 και 110 
του Αστικού Κώδικα και δ) 51 παρ. 1 του Ν. 4182/2013. 

4. Το αριθμ. 33/18-2-2011 πρακτικό του Διοικητικού 
Συμβουλίου του εν λόγω ιδρύματος. 

5. Την από 16-9-2011 γνωμοδότηση του Συμβουλίου 
Εθνικών Κληροδοτημάτων. 

6. Την υπ’ αριθμ. Δ6Α1104503ΕΞ2011/21-7-2011 (ΦΕΚ 
1670Β')κοινή απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Οι¬ 
κονομικών περί έναρξης λειτουργίας της Γ ενικής Γ ραμ- 
ματείας Δημόσιας Περιουσίας. 

7. Το Π.Δ. 85/2012 (ΦΕΚ 141 Α'). 

Με πρόταση των Υπουργών Οικονομικών, Παιδείας και 
Θρησκευμάτων και Υγείας αποφασίζουμε: 


Αρθρο μόνο 

Εγκρίνεται η τροποποίηση και κωδικοποίηση των δι¬ 
ατάξεων του Οργανισμού του κοινωφελούς ιδρύματος 
με την επωνυμία «ΕΛΛΗΝΙΚΟ ΙΔΡΥΜΑ ΓΑΣΤΡΕΝΤΕΡΟΛΟ- 
ΓΙΑΣ ΚΑΙ ΔΙΑΤΡΟΦΗΣ»που κυρώθηκε με το από 2-4-2002 
Π.Δ/γμα (ΦΕΚ 443/10-4-2002 τ.Β') ως ακολούθως: 

Α. ΤΡΟΠΟΠΟΙΗΣΗ 

Η παράγραφος 3 του άρθρου 6 του Οργανισμού του 
Ιδρύματος τροποποιείται ως ακολούθως: 

3. Το Διοικητικό Συμβούλιο βρίσκεται σε απαρτία, όταν 
τα παριστάμενα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι ο 
Πρόεδρος ή ο Διευθυντής». 

Η παράγραφος 4 του άρθρου 6 του Οργανισμού του 
Ιδρύματος καταργείται. 

Η παράγραφος 5 του άρθρου 6 του Οργανισμού του 
Ιδρύματος τροποποιείται ως ακολούθως: 

5. Οι αποφάσεις του Διοικητικού Συμβουλίου λαμβά- 
νονται με απλή πλειοψηφία των παρόντων μελών και 
σε περίπτωση ισοψηφίας υπερισχύει η γνώμη με την 
οποία συντάσσεται ο Πρόεδρος. 

Εξαιρετικά οι αποφάσεις του Διοικητικού Συμβουλίου 
του Ιδρύματος λαμβάνονται με πλειοψηφία των δύο 
τρίτων (2/3) των παρόντων μελών όταν πρόκειται για: 

α) Απόφαση εκποίησης περιουσιακών στοιχείων του 
αξίας άνω των τριών χιλιάδων (3.000) ευρώ ή αγορά 
περιουσιακού στοιχείου της ίδιας αξίας. Το ποσό αυτό 
μπορεί να αναπροσαρμόζεται ετησίως με απόφαση του 
Διοικητικού Συμβουλίου που λαμβάνεται με απλή πλει¬ 
οψηφία των παρόντων. 

β) Σύναψη δανείου 

γ) Τροποποίηση του παρόντος καταστατικού» 

Η παράγραφος 6 του άρθρου 6 του Οργανισμού του 
Ιδρύματος τροποποιείται και συμπληρώνεται ως ακο¬ 
λούθως: 

«6. Περί των συζητήσεων και αποφάσεων του Διοικη¬ 
τικού Συμβουλίου τηρούνται πρακτικά με ευθύνη του 
Γραμματέα τα οποία υπογράφονται από τον Πρόεδρο, 
το Γραμματέα και όλα τα μέλη που παρέστησαν κατά τη 
συνεδρίαση του Διοικητικού Συμβουλίου, με μνεία των 
τυχόν μειοψηφιών, καθώς και της αιτιολογίας τους. Τα 
μέλη του Διοικητικού Συμβουλίου δεν δικαιούνται να αρ- 
νηθούν την υπογραφή των πρακτικών της συνεδρίασης 
του Διοικητικού Συμβουλίου στην οποία έλαβαν μέρος, 
μπορούν όμως να ζητήσουν την αναγραφή της γνώμης 
τους αν διαφώνησαν προς κάποια ληφθείσα απόφαση. 
Σε περίπτωση άρνησης κάποιου μέλους του Διοικητικού 
Συμβουλίου να υπογράψει τα πρακτικά συνεδρίασης 
αυτού, γίνεται μνεία ο αυτό.» 

Η παράγραφος 7 του άρθρου 6 του Οργανισμού του 
Ιδρύματος τροποποιείται ως ακολούθως: 

7. Οι αποφάσεις είναι άμεσα εφαρμόσιμες με την 
υπογραφή των πρακτικών από τα μέλη του Διοικητι¬ 
κού Συμβουλίου που γίνεται με ευθύνη του Γ ραμματέα 
εντός Ιδημέρου από την συνεδρίαση του Διοικητικού 
Συμβουλίου.» 

Μετά την παράγραφο 8 του άρθρου 6 του Οργανι¬ 
σμού του Ιδρύματος προστίθεται παράγραφος 9 ως 
ακολούθως: 

9. Αντίγραφα ή αποσπάσματα των πρακτικών ή αντί¬ 
γραφα γενικά εγγράφων του Ιδρύματος εκδίδει και 
επικυρώνει ο Πρόεδρος, ο Διευθυντής ή ο Γραμματέας 
του Ιδρύματος». 

Το άρθρο 7 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Αρθρο 7 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο είναι το ανώτατο όργανο 
του Ιδρύματος, και δικαιούται να αποφασίζει για κάθε 
υπόθεση που αφορά το ίδρυμα. 

2. Είναι αρμόδιο να αποφασίζει για κάθε θέμα που 
ανάγεται στην διαχείριση της περιουσίας, στη διοίκηση, 
στην εκπροσώπηση και γενικώς στην δραστηριότητα 
του Ιδρύματος, λαμβάνει δε όλα τα ενδεικνυόμενα μέτρα 
και αποφάσεις για την πραγμάτωση των σκοπών του, 
σύμφωνα με το παρόν καταστατικό, τον ΑΝ. 2039/39 
όπως ισχύει κάθε φορά και τα διατάγματα που εκδόθη- 
καν ή θα εκδοθούν σε εκτέλεση του νόμου αυτού καθώς 
και τους λοιπούς νόμους και διατάγματα. 

3. Το Διοικητικό Συμβούλιο μπορεί με απόφαση του 
να αναθέτει την ενάσκηση εξουσιών ή αρμοδιοτήτων 
του εν γένει ή επί ειδικώς οριζομένων πράξεων σε ένα ή 
περισσότερα μέλη του συμπεριλαμβανομένου του Προ¬ 
έδρου, του Διευθυντή, του Γραμματέα και του Ταμία, 
τα οποία προς τον σκοπό εκτελέσεως συγκεκριμένων 
πράξεων, μπορούν να μεταβιβάζουν τις πιο πάνω εξου¬ 
σίες και αρμοδιότητες που τους ανατέθηκαν σε άλλα 
μέλη του Διοικητικού Συμβουλίου ή σε τρίτα πρόσωπα 
κατά τις γενικές περί συμβάσεων και πληρεξουσιότητας 
διατάξεις. 

4. Ειδικότερα και ενδεικτικά το Διοικητικό Συμβούλιο: 

α) Καταρτίζει και ψηφίζει το ετήσιο πρόγραμμα και 

τις δραστηριότητες του ιδρύματος, σύμφωνα με τους 
σκοπούς του και εγκρίνει τη λήψη των απαραιτήτων 
μέτρων. 


β) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια κατά τον νόμο αρχή τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του Β.Δ. 20/22-12-1939 (ΦΕΚ 552/22-12-1939, τ.Α'). Μαζί με 
τον απολογισμό καταρτίζει, ψηφίζει και υποβάλλει κάθε 
χρόνο για έγκριση στην αρμόδια κατά τον νόμο Αρχή 
και τον γενικό ισολογισμό ενεργητικού και παθητικού 
του ιδρύματος. 

γ) Καθορίζει το πλαίσιο λειτουργίας και τις αρμοδι¬ 
ότητες της Εκτελεστικής Επιτροπής δίδοντας και τις 
σχετικές εντολές για την πραγμάτωση των αποφάσεών 
του. Παρέχει στην Εκτελεστική Επιτροπή ειδικές και συ¬ 
γκεκριμένες εξουσιοδοτήσεις, που αφορούν στην άσκη¬ 
ση συγκεκριμένων πράξεων Διοίκησης και Διαχείρισης, 
προσδιορίζοντας συγχρόνως και την έκταση των εξου¬ 
σιοδοτήσεων αυτών, καθώς και τον χρόνο ισχύος τους. 
Εγκρίνει τις πράξεις και αποφάσεις της. Οποιαδήποτε 
πράξη ή απόφαση της Εκτελεστικής Επιτροπής, πρέπει 
να έχει την εξουσιοδότηση και έγκριση του Διοικητικού 
Συμβουλίου. 

δ) Ορίζει τα πιστωτικά ιδρύματα στα οποία κατατί¬ 
θενται τα έσοδα του Ιδρύματος. 

ε) Ορίζει ένα από τα μέλη του Διοικητικού Συμβουλίου 
που ενεργώντας από κοινού ή χωριστά με τον Ταμία του 
ιδρύματος, είναι αρμόδια για το άνοιγμα των τραπεζικών 
λογαριασμών του Ιδρύματος. 

στ) Ορίζει ένα ή περισσότερα μέλη του Διοικητικού 
Συμβουλίου που από κοινού ή χωριστά ενεργώντας είναι 
αρμόδια για την υπογραφή συμβάσεων για χορήγηση 
πρόσβασης στο σύστημα ηλεκτρονικής τραπεζικής και 
για την χρήση των παρεχομένων σχετικών ηλεκτρονι¬ 
κών υπηρεσιών. 

ζ) Αποφασίζει την αγορά, την εκποίηση ή την διάθεση, 
με οποιονδήποτε τρόπο, κινητών και ακινήτων περιου¬ 
σιακών στοιχείων του Ιδρύματος. 

η) Αποφασίζει τον τρόπο διαχείρισης των πόσης (ρύ¬ 
σεως εσόδων και εξόδων και των περιουσιακών στοι¬ 
χείων του Ιδρύματος, 
θ) Αποφασίζει την σύναψη δανείων, 
ι) Χαράσσει την επιστημονική και λοιπή δραστηριό¬ 
τητα του Ιδρύματος. 

ια) Αποφασίζει, πάντοτε στο πλαίσιο και για την 
υλοποίηση των σκοπών του Ιδρύματος, την ανάληψη 
εκτέλεσης από το Ίδρυμα επιστημονικών προγραμμά¬ 
των και δράσεων, την παροχή οικονομικής υποστήρι¬ 
ξης σε προγράμματα και δράσεις που αναλαμβάνονται 
από Δημόσια Νοσοκομεία, θέτοντας τα προγράμματα 
αυτά και τις δράσεις υπό την αιγίδα του Ιδρύματος, την 
δωρεά υλικοτεχνικής υποδομής σε γαστρεντερολογι- 
κές κλινικές Δημοσίων Νοσοκομείων, την διοργάνωση 
διεθνών συναντήσεων, συνεδρίων και επιστημονικών 
ανακοινώσεων. 

ιβ) Αποφασίζει την πρόσληψη του αναγκαίου προσω¬ 
πικού, επιστημονικού και διοικητικού για την στελέχωση 
του Ιδρύματος και την ανάθεση νομικών υποθέσεων σε 
πληρεξουσίους δικηγόρους, τους οποίους διορίζει και 
ανακαλεί. 

ιγ) Προσδιορίζει τα δικαιώματα, τα καθήκοντα και τις 
υποχρεώσεις, γενικά όλου του προσωπικού, καθώς και 
την αμοιβή τους. 

ιδ) Συστήνει τα Παραρτήματα, τις Επιτροπές και το 
Επιστημονικό Συμβούλιο του άρθρου 17 του παρόντος. 

ιε) Καταρτίζει οργανόγραμμα και εσωτερικό κανονι¬ 
σμό λειτουργίας. 

ιστ) Αποφασίζει την τροποποίηση του παρόντος κα¬ 
ταστατικού. 

ιζ) Ορίζει πενταμελή επιτροπή απονομής υποτροφιών, 
ιη) Ορίζει αναπληρωτές του Προέδρου, του Διευθυντή 
και του Γραμματέα, μετά από πρόταση καθενός από 
αυτούς, εφ’ όσον παραστεί ανάγκη αναπλήρωσης, στους 
οποίους ανατίθενται όλες ή μέρος από τις αρμοδιότητες 
και εξουσίες τους. 

ιθ) Λαμβάνει οποιαδήποτε άλλη απόφαση που προ- 
βλέπεται από το καταστατικό αυτό ή από τον νόμο». 

Το άρθρο 8 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Άρθρο 8 

ΑΡΜΟΔΙΟΤΗΤΕΣ ΠΡΟΕΔΡΟΥ 
ΔΙΟΙΚΗΤΙΚΟΥ ΣΥΜΒΟΥΛΙΟΥ 

Ο Πρόεδρος του Διοικητικού Συμβουλίου του Ιδρύμα¬ 
τος έχει τις εξής αρμοδιότητες, πέραν των όσων άλλων 
αρμοδιοτήτων ανατίθενται ο αυτόν από το Διοικητικό 
Συμβούλιο: 

α) Εκπροσωπεί το ίδρυμα ενώπιον όλων γενικά των 
Αρχών και Δικαστηρίων, καθώς και στις σχέσεις του με 
κάθε φυσικό ή νομικό πρόσωπο αυτοπροσώπως ή με 
άλλο μέλος του Διοικητικού Συμβουλίου που ορίζεται 
απ αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί σε συνεδριάσεις το Διοικητικό Συμβούλιο 
τακτικά μεν τουλάχιστον τρεις φορές τον χρόνο έκτα¬ 
κτα δε, όσες φορές το κρίνει σκόπιμο ή το ζητήσουν 
τρία (3) τουλάχιστον μέλη του, με γραπτή αίτησή τους. 

γ) Καταρτίζει την Ημερήσια Διάταξη των θεμάτων, 
που θα συζητηθούν στο Διοικητικό Συμβούλιο, την οποία 
υπογράφει με το Γ ραμματέα και η οποία αποστέλλεται 
στα μέλη του Διοικητικού Συμβουλίου επτά (7) τουλάχι¬ 
στον ημέρες πριν από την συνεδρίαση και διευθύνει τις 
συνεδριάσεις αυτού. Ανάλογα πράττει για τη σύγκλιση 
της Εκτελεστικής Επιτροπής μία φορά το μήνα ή εκτά¬ 
κτως εάν το ζητήσουν δύο μέλη της. 

δ) Εισηγείται στο Διοικητικό Συμβούλιο τα θέματα 
της Ημερήσιας Διάταξης. Μπορεί όμως, όποτε το κρί¬ 
νει σκόπιμο, να αναθέτει την εισήγηση των διαφόρων 
θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και συνυπογράφει μαζί 
με τον Γ ραμματέα όλα τα έγγραφα του Ιδρύματος, που 
απευθύνονται σε κάθε φυσικό ή νομικό πρόσωπο ή Αρχή. 

στ) Υπογράφει, μετά από απόφαση του Διοικητικού 
Συμβουλίου, κάθε είδους σύμβαση ή πρόγραμμα στο 
πλαίσιο της επίτευξης των σκοπών του Ιδρύματος. 

ζ) Εντέλλεται την πληρωμή κάθε δαπάνης που προβλέ- 
πεται από τον ψηφισμένο προϋπολογισμό εκδίδοντας 
και υπογράφοντας τα σχετικά χρηματικά εντάλματα. 

η) Τον Πρόεδρο απάντα, κωλυόμενο ή μη υπάρχοντα 
αναπληρώνει σε όλες τις αρμοδιότητες και εξουσίες 
του ο Διευθυντής και τούτου απόντος, κωλυομένου ή 
μη υπάρχοντα, άλλο μέλος του Διοικητικού Συμβουλί¬ 
ου, που ορίζεται με απόφαση αυτού, σύμφωνα με την 
παράγραφο ιη του άρθρου 7 του παρόντος». 


Το άρθρο 9 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Αρθρο 9 

ΑΡΜΟΔΙΟΤΗΤΕΣ ΔΙΕΥΘΥΝΤΗ 

1. Η Διεύθυνση του Ιδρύματος, αποτελούμενη από δύο 
κλάδους, δηλαδή τον Επιστημονικό και τον Διοικητικό, 
ασκείται από τον Διευθυντή που εκλέγεται από το Δι¬ 
οικητικό Συμβούλιο μεταξύ των μελών του. 

2. Έχει θητεία τεσσάρων (4) ετών που δύναται να 
παραταθεί για μια ακόμη τετραετία και παρέχει τις 
υπηρεσίες του χωρίς αμοιβή. 

3. Ο Διευθυντής πρέπει να είναι υποχρεωτικά ιατρός 
Γαστρεντερολόγος, ιδιαίτερα αυξημένου κύρους και να 
έχει διατελέσει Καθηγητής ή Αναπληρωτής Καθηγητής 
Πανεπιστημίου ή Διευθυντής Κλινικής. 

4. Ο Διευθυντής έχει τις εξής αρμοδιότητες, πέραν 
των όσων άλλων αρμοδιοτήτων ανατίθενται σ'αυτόν 
από το Διοικητικό Συμβούλιο: 

α) Προεδρεύει του Επιστημονικού Συμβουλίου. 

β) Φροντίζει για την εκτέλεση και τήρηση των απο¬ 
φάσεων του Διοικητικού συμβολαίου του Ιδρύματος 
και λαμβάνει όλα τα απαραίτητα μέτρα για την καλή 
λειτουργία του. 

γ) Προΐσταται όλων των υπηρεσιών του Ιδρύματος και 
ασκεί εποπτεία και έλεγχο στο προσωπικό. 

5. Αναπληρώνει τον πρόεδρο σε όλες του τις αρμο¬ 
διότητες και εξουσίες του όταν κωλύεται, απουσιάζει 
ή δεν υπάρχει. 

6. Τον Διευθυντή απάντα, κωλυόμενο ή μη υπάρχοντα 
αναπληρώνει ο Γραμματέας του Ιδρύματος και τούτου 
απόντος, κωλυομένου ή μη υπάρχοντος, άλλο μέλος 
του Διοικητικού Συμβουλίου που ορίζεται με απόφαση 
αυτού, σύμφωνα με την παράγραφο ιη του άρθρου 7 
του παρόντος.» 

Το άρθρο 10 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Άρθρο 10 

ΑΡΜΟΔΙΟΤΗΤΕΣ ΓΡΑΜΜΑΤΕΑ 

1. Ο Γ ραμματέας του Ιδρύματος πέραν των όσων άλ¬ 
λων αρμοδιοτήτων ανατεθούν σ’ αυτόν από το Δ.Σ.: 

α) Συνυπογράφει μαζί με τον Πρόεδρο όλα τα έγγρα¬ 
φα του Ιδρύματος, που απευθύνονται, σε κάθε φυσικό 
ή νομικό πρόσωπο ή Αρχή. 

β) Φροντίζει για την σύνταξη και υπογραφή των πρα¬ 
κτικών του Διοικητικού Συμβουλίου. 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία (εκτός από τα 
διαχειριστικά) και την σφραγίδα του Ιδρύματος και ευ- 
θύνεται για την καταστροφή ή την απώλεια τους. 

2. Ο Γ ραμματέας μπορεί εφ’ όσον κρίνεται αιτιολο¬ 
γημένα απαραίτητο, από το Διοικητικό Συμβούλιο, να 
βοηθείται από υπαλλήλους του Ιδρύματος, την ευθύνη 
όμως φέρει πάντοτε ο ίδιος. 

3. Τον Γ ραμματέα απάντα, κωλυόμενο ή μη υπάρχοντα 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού, σύμφωνα με την πα¬ 
ράγραφο ιη του άρθρου 7 του παρόντος». 

Το άρθρο 11 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Αρθρο 11 

ΑΡΜΟΔΙΟΤΗΤΕΣ ΤΑΜΙΑ 

1. Ο Ταμίας του Ιδρύματος, πέραν των όσων άλλων 
αρμοδιοτήτων ανατεθούν σ αυτόν από το Δ.Σ.: 

α) Εισπράττει όλα τα έσοδα του Ιδρύματος εκδίδο- 
ντας και υπογράφοντας σχετικές αριθμημένες διπλό¬ 
τυπες αποδείξεις. 

β) Καταθέτει τα έσοδα του Ιδρύματος σε ένα, από 
τα πιστωτικά ιδρύματα, που ορίζονται, από το Διοικη¬ 
τικό Συμβούλιο του Ιδρύματος, έχοντας την ευχέρεια 
να παρακρατεί από αυτά και να καταθέτει σε ειδικό 
τραπεζικό λογαριασμό ή να διατηρεί στο ταμείο του 
Ιδρύματος, το ποσό που είναι αναγκαίο, για την πλη¬ 
ρωμή εκτάκτων επειγουσών δαπανών του Ιδρύματος. 
Το ύψος του παρακρατουμένου ποσού καθορίζεται με 
απόφαση του Διοικητικού Συμβουλίου. 

γ) εκτελεί κάθε πληρωμή, ύστερα από έγγραφη εντολή 
του Προέδρου ή του αναπληρωτού του. 

δ) κινεί τους τραπεζικούς λογαριασμούς του Ιδρύ¬ 
ματος. 

ε) Υπογράφει επιταγές, συναλλαγματικές και κάθε 
αξιόγραφο. 

στ) Τηρεί και φυλάσσει τα διαχειριστικά βιβλία και 
στοιχεία του Ιδρύματος. 

ζ) Φροντίζει, για την έγκαιρη κατάρτιση και υποβολή 
στο Διοικητικό Συμβούλιο των σχεδίων του προϋπολο¬ 
γισμού, απολογισμού και ισολογισμού του Ιδρύματος. 

2. Τον Ταμία, απάντα, κωλυόμενο ή μη υπάρχοντα, 
αναπληρώνει άλλο μέλος του Διοικητικού Συμβουλίου, 
που ορίζεται με απόφαση αυτού, σύμφωνα με την πα¬ 
ράγραφο ιη του άρθρου 7 του παρόντος». 

Το άρθρο 17 του Οργανισμού του Ιδρύματος τροπο¬ 
ποιείται και συμπληρώνεται ως ακολούθως: 

Αρθρο 17 

ΣΥΣΤΑΣΗ ΠΑΡΑΡΤΗΜΑΤΩΝ - ΕΠΙΤΡΟΠΩΝ 
ΕΠΙΣΤΗΜΟΝΙΚΟ ΣΥΜΒΟΥΛΙΟ 

1. Με απόφαση του Διοικητικού Συμβουλίου του Ιδρύ¬ 
ματος μπορούν να συσταθούν παραρτήματα του και σε 
άλλες πόλεις της Ελλάδος. Τα παραρτήματα αυτά θα 
φέρουν την ίδια με το ίδρυμα επωνυμία, την σφραγίδα 
του Ιδρύματος με την προσθήκη της λέξης «ΠΑΡΑΡΤΗ¬ 
ΜΑ» και την ονομασία της πόλης της έδρας τους. Κάθε 
παράρτημα διοικείται από δμελές Τοπικό Συμβούλιο τα 
μέλη του οποίου ορίζονται από το Διοικητικό Συμβούλιο 
του Ιδρύματος και παρέχουν τις υπηρεσίες τους χωρίς 
αμοιβή και με θητεία τεσσάρων (4) ετών. Οι αρμοδιότη¬ 
τες του Τοπικού Συμβουλίου καθορίζονται σύμφωνα με 
τον Εσωτερικό Κανονισμό από το Διοικητικό Συμβούλιο 
του Ιδρύματος έναντι του οποίου τα μέλη είναι υπόλογο. 

2. Για την επίτευξη και προαγωγή των σκοπών του 
Ιδρύματος μπορεί το Διοικητικό Συμβούλιο να συστή¬ 
νει Επιτροπές ή Ομάδες Εργασίας αποτελούμενες 
από ειδικούς επιστήμονες μέλη ή μη του Διοικητικού 
Συμβουλίου. Με απόφαση του Διοικητικού Συμβουλίου 
καθορίζεται ο σκοπός, τα πρόσωπα και κάθε θέμα που 
αφορά τις Επιτροπές ή Ομάδες αυτές, οι αποφάσεις 
των οποίων τελούν υπό την έγκριση του Διοικητικού 
Συμβουλίου του Ιδρύματος. 


3. Με απόφαση του Διοικητικού Συμβουλίου συστή- 
νεται Επιστημονικό Συμβούλιο το οποίο αποτελείται 
από τα μέλη του Διοικητικού Συμβουλίου, που είναι 
επιστήμονες υγείας (ιατροί, επιδημιολόγοι, υγιεινολόγοι, 
βιοχημικού ή επιστήμονες τροφίμων (διαιτολόγοι - δια- 
τροφολόγοι, ειδικοί στην ασφάλεια τροφίμων). 

4. Πρόεδρος του Συμβουλίου είναι ο Διευθυντής του 
Ιδρύματος, με την ιδιότητα του επιστήμονα υγείας ή 
τροφίμων. 

5. Το Επιστημονικό Συμβούλιο συνέρχεται τρεις φορές 
το χρόνο στην έδρα του Ιδρύματος, μετά από πρό¬ 
σκληση του Προέδρου ή εκτάκτως όποτε το ζητήσει ο 
Πρόεδρος ή δύο από τα μέλη του. 

6. Το Επιστημονικό Συμβούλιο εισηγείται στο Διοι¬ 
κητικό Συμβούλιο θέματα που αφορούν τις επιστη¬ 
μονικές δραστηριότητες του Ιδρύματος, ερευνητικά 
προγράμματα, απονομές υποτροφιών και το σχεδί¬ 
ασμά εκπαιδευτικών και ενημερωτικών δράσεων και 
δημοσιεύσεων». 

Το άρθρο 18 του Οργανισμού του Ιδρύματος τροπο¬ 
ποιείται ως ακολούθως: 

Αρθρο 18 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του Ιδρύματος δύναται να τροποποιη¬ 
θεί ή να συμπληρωθεί με Προεδρικό διάταγμα σύμφωνα 
με τις διατάξεις των άρθρων 98 του Α.Ν. 2039/1939 και 
110 και 119 του Α.Κ. ύστερα από πρόταση του Διοικητικού 
Συμβουλίου, που λαμβάνεται με πλειοψηφία των δύο 
τρίτων (2/3) του συνόλου των μελών του Διοικητικού 
Συμβουλίου.» 

Β. ΚΩΔΙΚΟΠΟΙΗΣΗ 

Κατόπιν των κατά τα άνω γενομένων τροποποιήσε¬ 
ων και συμπληρώσεων των διατάξεων του οργανισμού, 
κωδικοποιούνται οι διατάξεις του σε ενιαίο κείμενο που 
έχει ως ακολούθως: 

Αρθρο 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το κοινωφελές ίδρυμα με την επωνυμία «ΕΛΛΗΝΙ¬ 
ΚΟ ΙΔΡΥΜΑ ΓΑΣΤΡΕΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ», η 
οποία αποδίδεται στην Αγγλική γλώσσα σε πιστή μετά¬ 
φραση ως «ΗθΙΙθπιο ΡουπόαΙίοπ οί ΟαείΓοοπΙοΓοΙοογ από 
ΝυΙπίίοπ», με συντετμημένο τίτλο «ΕΛ.Ι.ΓΑΣΤ». Αποτελεί 
νομικό πρόσωπο ιδιωτικού δικαίου, απολαμβάνει οικονο¬ 
μικής και διοικητικής αυτοτέλειας και η λειτουργία του 
διέπεται, από τις διατάξεις του παρόντος Οργανισμού, 
του Αστικού Κώδικα, του Α.Ν. 2039/1939, όπως ισχύει ο 
νόμος αυτός και των διαταγμάτων, που εκδόθηκαν ή θα 
εκδοθούν σε εκτέλεση του νόμου αυτού. 

2. Έδρα του ιδρύματος είναι η Αθήνα, Πατριάρχου 
Ιωακείμ αριθμός 30-32. 

3. Η σφραγίδα του Κοινωφελούς Ιδρύματος είναι 
στρογγυλή και αναγράφει περιμετρικά, μέσα στο 
πλαίσιο, την επωνυμία «ΕΛΛΗΝΙΚΟ ΙΔΡΥΜΑ ΓΑΣΤΡΕ- 
ΝΤΕΡΟΛΟΓΙΑΣ ΚΑΙ ΔΙΑΤΡΟΦΗΣ» και στο μέσο το έτος 
έγκρισης της σύστασής του και την έδρα του. Θα 
υφίσταται αντίστοιχη σφραγίδα και στην αγγλική 
γλώσσα. 

Αρθρο 2 

ΣΚΟΠΟΣ 

Σκοπός του Ιδρύματος είναι: 

Α. Μελέτες σχετικές με την επιδημιολογία των νοση¬ 
μάτων του πεπτικού συστήματος και την σημασία της 
διατροφής σ’ αυτά. 

Β. Η προαγωγή της έρευνας στο πεδίο της γαστρε- 
ντερολογίας. 

Γ. Η χορήγηση υποτροφιών για συγκεκριμένους εκ¬ 
παιδευτικούς και ερευνητικούς λόγους. 

Δ.-Η θέσπιση βραβείων αναγνώρισης ερευνητικής, εκ¬ 
παιδευτικής και κοινωνικής προσφοράς. 

Ε. Η οργάνωση επιστημονικών συνεδρίων και ημερί¬ 
δων. 

ΣΤ. Η προαγωγή της συνεργασίας μεταξύ Ελληνικών 
ερευνητικών κέντρων και αντιστοίχων ιδρυμάτων του 
εξωτερικού. 

Ζ. Η ενημέρωση του κοινού για την πρόληψη, τη διά¬ 
γνωση και θεραπευτική αντιμετώπιση των νοσημάτων 
του πεπτικού και της σημασίας της διατροφής 

Αρθρο 3 

ΠΕΡΙΟΥΣΙΑ - ΠΟΡΟΙ 

1. Περιουσία του Ιδρύματος αποτελεί το χρηματικό 
ποσό των 25.000.000 (είκοσι πέντε εκατομμυρίων δρχ.) 
ή το ισόποσο των εβδομήντα τριών χιλιάδων τριακοσίων 
εξήντα επτά ευρώ και πενήντα επτά λεπτών (73.367,57). 

2. Πόροι του Ιδρύματος είναι: 

α) Τα έσοδα από την εκμετάλλευση των περιουσιακών 
του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιουδήποτε 
φυσικού ή νομικού προσώπου προς αυτό. 

δ) Έσοδα από συνέδρια, σεμινάρια και εκδηλώσεις 
κάθε μορφής. 

ε) Η διεκδίκηση κονδυλίων από άλλους φορείς για 
τους σκοπούς του Ιδρύματος. 

στ) Κάθε περιουσιακό στοιχείο που θα αποκτηθεί μετά 
την σύσταση του Ιδρύματος. 

ζ) Τυχόν επιχορηγήσεις που θα δοθούν στο πλαίσιο 
προώθησης και επίτευξης των σκοπών του Ιδρύματος. 

Αρθρο 4 
ΥΠΟΤΡΟΦΙΕΣ 

Το ίδρυμα δύναται να χορηγεί υποτροφίες για με¬ 
ταπτυχιακή έρευνα και εξάσκηση σε συγκεκριμένους 
τομείς με γνωστικό αντικείμενο τη γαστρεντερολογία 
και τη διατροφή σε νέους γιατρούς και για μέγιστο 
διάστημα μέχρι ένα χρόνο με τους εξής όρους και προ¬ 
ϋποθέσεις: 

Οι υποψήφιοι να είναι γιατροί μέχρι και 40 ετών ανε¬ 
ξαρτήτως ειδικότητας, αλλά με ιδιαίτερο ενδιαφέρον 
στις νόσους του πεπτικού συστήματος και τη διατροφή, 
όπως αυτό αποδεικνύεται από το βιογραφικό τους ση¬ 
μείωμα και από δύο συστατικές επιστολές. Ως κριτήρια 
για την επιλογή λαμβάνονται η προϋπηρεσία, η επιστη¬ 
μονική επίδοση, το ήθος, η συνεργασία, η οικονομική 


κατάσταση και το προτεινόμενο αντικείμενο έρευνας ή 
μετεκπαίδευσης. Η έρευνα ή η μετεκπαίδευση γίνεται σε 
ειδικά αντικείμενα που καθορίζονται από το διοικητικό 
συμβούλιο του Ιδρύματος σε αναγνωρισμένα κέντρα 
του εξωτερικού. 

Ο υποψήφιος πρέπει να υποβάλει βιογραφικό ση¬ 
μείωμα στο οποίο αναφέρονται η επιστημονική στα¬ 
διοδρομία, η οικογενειακή κατάσταση και η οικονομι¬ 
κή κατάσταση, όπως αυτή προκύπτει από φωτοτυπία 
της τελευταίας φορολογικής του δήλωσης. Επίσης ο 
υποψήφιος πρέπει να γνωρίζει καλώς την αντίστοι¬ 
χη ξένη γλώσσα, να υποβάλει υπεύθυνη δήλωση ότι 
δεν είναι υπότροφος και δεν λαμβάνει οικονομική 
ενίσχυση από άλλο ίδρυμα ή οργανισμό. Απαιτείται 
πρόσκληση ή βεβαίωση αποδοχής από το προτει- 
νόμενο κέντρο μετεκπαίδευσης με αναφορά στην 
ημερομηνία έναρξης. 

Η υποτροφία απονέμεται από πενταμελή επιτροπή 
απονομής, που ορίζεται από το διοικητικό συμβούλιο 
του Ιδρύματος. Οι υποψήφιοι υπόκεινται σε συνέντευξη 
και η επιτροπή με ανοιχτή και αιτιολογημένη ψηφοφο¬ 
ρία καθορίζει τη σειρά των υποψηφίων και απονέμει 
τις υποτροφίες. 

Η υποτροφία πρέπει να αρχίζει εντός του ημερολογι¬ 
ακού έτους για το οποίο έχει προκηρυχθεί. 

Ο υπότροφος υποχρεούται σε πλήρη έκθεση δραστη¬ 
ριοτήτων και απόδοσης συνοδευόμενη από έγγραφη 
βεβαίωση από τον Διευθυντή του Κέντρου στο οποίο 
μετεκπαιδεύεται κατά τη λήξη της υποτροφίας. 

Το ποσό της υποτροφίας καθορίζεται με απόφαση του 
διοικητικού συμβουλίου του Ιδρύματος και καταβάλλεται 
από δύο ισόποσες εξαμηνιαίες δόσεις. 

Σε περίπτωση κατά την οποία ο υπότροφος περατώ¬ 
σει το έργο και το δημοσιεύσει στη διεθνή βιβλιογραφία, 
τότε θα του χορηγηθεί χρηματικό ποσό, το οποίο θα 
καθορίζεται με απόφαση του διοικητικού συμβουλίου 
του ιδρύματος. 

Αν για οποιονδήποτε λόγο δεν τηρούνται οι όροι της 
υποτροφίας ή ο υπότροφος αποχωρήσει πριν από τη 
λήξη της θητείας του, το Ίδρυμα διακόπτει τη χορήγηση 
της και διατηρεί το δικαίωμα να ζητήσει την επιστρο¬ 
φή των καταβληθέντων χρημάτων από τον υπότροφο. 
Σ’ αυτή τη περίπτωση τα χρήματα επιστρέφονται στο 
Ίδρυμα. 

Αρθρο 5 
ΔΙΟΙΚΗΣΗ 

Α. ΤοΊδρυμα διοικείται από ενδεκαμελές (Ιίμελές) Δι¬ 
οικητικό Συμβούλιο. 

1. Το Διοικητικό Συμβούλιο εκλέγει από τα μέλη του 
τον Πρόεδρο, τον Διευθυντή, τον Γραμματέα και τον 
Ταμία, οι οποίοι αποτελούν και την Εκτελεστική Επι¬ 
τροπή του Ιδρύματος. 

2. Οι ιδρυτές είναι μόνιμα μέλη του Διοικητικού Συμ¬ 
βουλίου. Σε περίπτωση παραίτησης, αποποίησης, έκ¬ 
πτωσης, ανικανότητας, θανάτου ή αντικατάστασης για 
οποιοδήποτε νόμιμο λόγο κάποιου ιδρυτικού και κατά 
συνέπεια μονίμου μέλους, η κενή θέση πληρούται με 
απόφαση των υπολοίπων μονίμων μελών, με απλή πλει- 
οψηφία. Κάθε νέο μόνιμο μέλος έχει την ιδιότητα και τα 
προνόμια του μέλους που αντικατέστησε. 

Β. Τα μη μόνιμα μέλη του Διοικητικού Συμβουλίου 
ορίζονται από τα μόνιμα μέλη με απόφασή τους μέσα 
στους δύο τελευταίους μήνες της θητείας τους. Η θη¬ 
τεία των μη μονίμων μελών του Διοικητικού Συμβουλίου 
του Ιδρύματος ορίζεται τετραετής και είναι δυνατόν 
να ανανεωθεί για μια ακόμη τετραετία. Η θητεία κάθε 
Διοικητικού Συμβουλίου λήγει την τριακοστή πρώτη (31η) 
Δεκεμβρίου του τετάρτου έτους και αρχίζει την πρώτη 
(1η) Ιανουάριου του επομένου έτους. 

Γ. Το πρώτο Διοικητικό Συμβούλιο του Ιδρύματος, η 
θητεία του οποίου άρχεται, από της δημοσιεύσεως του 
σχετικού Προεδρικού διατάγματος αποτελείται από τα 
ακόλουθα δέκα (10) μέλη. 

Δημήτριος Παπαπαναγιώτου του Κωνσταντίνου 
Κωνσταντίνος Αρβανιτάκης του Σπύρου 
Δημήτριος Καραμανώλης του Γεωργίου 
Γεώργιος Κητής του Ευστρατίου 
Ηλίας Κουρούμαλης του Ανδρέα 
Ανδρέας Παπασπύρου του Ιωάννου 
Ευστάθιος Κορμέντζας του Χρήστου 
Άννα Συνοδινού - Μαρινάκη 
Επαμεινώνδας Τσιάνος του Βασιλείου 
Γεράσιμος Φωκάς του Λουκά 

Το ενδέκατο μέλος θα ορισθεί με απόφαση των μο¬ 
νίμων μελών του Δ.Σ και η θητεία του θα λήγει την 
ημερομηνία λήξης των υπολοίπων μελών του Δ.Σ. 

Δ. Σε περίπτωση παραίτησης, αποποίησης, έκπτωσης, 
ανικανότητας, θανάτου ή αντικατάστασης, για οποιον- 
δήποτε νόμιμο λόγο, κάποιου από τα μέλη του Διοικη¬ 
τικού Συμβουλίου, η κενή θέση συμπληρώνεται άμεσα 
σύμφωνα με απόφαση των Ιδρυτικών μελών που λαμβά- 
νεται με απλή πλειοψηφία για το υπόλοιπο της θητείας 
αυτού, που αποχωρεί, εκτός αν η αποχώρηση γίνεται 
κατά το τελευταίο εξάμηνο της λήξης της θητείας του, 
οπότε ο ορισμός γίνεται όχι μόνο για το υπόλοιπο της 
θητείας, αλλά και για τη νέα θητεία. 

Ε. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. Δικαιούνται όμως έξο¬ 
δα κινήσεως ή οποιοδήποτε ποσό δαπάνησαν για την 
εκτέλεση υπηρεσίας του ιδρύματος, εφ' όσον έγιναν με 
εντολή του Διοικητικού Συμβουλίου και αποδεικνύονται 
με σχετικά παραστατικά. 

Αρθρο 6 

ΛΕΙΤΟΥΡΓΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο συνεδριάζει τουλάχιστον 
τρεις φορές το χρόνο στην έδρα του ιδρύματος, μετά 
από πρόσκληση του Προέδρου και εκτάκτως όποτε το 
ζητήσει ο Πρόεδρος ή τρία (3) από τα μέλη του, με γρα¬ 
πτή αίτησή τους, στην οποία θα αναφέρονται τα θέματα 
προς συζήτηση. Η σύγκληση της έκτακτης συνεδρίασης 
του Διοικητικού Συμβουλίου ορίζεται από τον Πρόεδρο 
εντός Ιδημέρου από την υποβολή της αίτησης. 

2. Με την πρόσκληση των μελών κοινοποιείται και η 
ημερήσια διάταξη των θεμάτων. Κατά τις συνεδριάσεις 
μπορούν να συζητηθούν και θέματα εκτός ημερήσιας 
διάταξης, εφ’ όσον αυτά είναι σοβαρά και επείγοντα 
κατά την κρίση του Προέδρου του Διοικητικού Συμ¬ 
βουλίου. 


3. Το Διοικητικό Συμβούλιο βρίσκεται σε απαρτία, όταν 
τα παριστάμενα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι ο 
Πρόεδρος ή ο Διευθυντής. 

4. Οι αποφάσεις του Διοικητικού Συμβουλίου λαμβά- 
νονται με απλή πλειοψηφία των παρόντων μελών και 
σε περίπτωση ισοψηφίας υπερισχύει η γνώμη με την 
οποία συντάσσεται ο Πρόεδρος. 

Εξαιρετικά οι αποφάσεις του Διοικητικού Συμβουλίου 
του Ιδρύματος λαμβάνονται με πλειοψηφία των δύο 
τρίτων (2/3) των παρόντων μελών όταν πρόκειται για: 

α) Απόφαση εκποίησης περιουσιακών στοιχείων του 
αξίας άνω των τριών χιλιάδων (3.000) ευρώ ή αγορά 
περιουσιακού στοιχείου της ίδιας αξίας. Το ποσό αυτό 
μπορεί να αναπροσαρμόζεται ετησίως με απόφαση του 
Διοικητικού Συμβουλίου που λαμβάνεται με απλή πλει¬ 
οψηφία των παρόντων. 

β) Σύναψη δανείου. 

γ) Τροποποίηση του παρόντος καταστατικού. 

5. Περί των συζητήσεων και αποφάσεων του Διοικη¬ 
τικού Συμβουλίου τηρούνται πρακτικά με ευθύνη του 
Γραμματέα τα οποία υπογράφονται από τον Πρόεδρο, 
το Γ ραμματέα και όλα τα μέλη που παρέστησαν κατά τη 
συνεδρίαση του Διοικητικού Συμβουλίου, με μνεία των 
τυχόν μειοψηφιών, καθώς και της αιτιολογίας τους. Τα 
μέλη του Διοικητικού Συμβουλίου δεν δικαιούνται να αρ- 
νηθούν την υπογραφή των πρακτικών της συνεδρίασης 
του Διοικητικού Συμβουλίου στην οποία έλαβαν μέρος, 
μπορούν όμως να ζητήσουν την αναγραφή της γνώμης 
τους αν διαφώνησαν προς κάποια ληφθείσα απόφαση. 
Σε περίπτωση άρνησης κάποιου μέλους του Διοικητικού 
Συμβουλίου να υπογράψει τα πρακτικά συνεδρίασης 
αυτού, γίνεται μνεία σ’ αυτό. 

6. Οι αποφάσεις είναι άμεσα εφαρμόσιμες με την 
υπογραφή των πρακτικών από τα μέλη του Διοικητι¬ 
κού Συμβουλίου που γίνεται με ευθύνη του Γ ραμματέα 
εντός Ιδημέρου από την συνεδρίαση του Διοικητικού 
Συμβουλίου. 

7. Σε περίπτωση αδικαιολόγητης απουσίας μέλους 
του Διοικητικού Συμβουλίου, από τρεις (3) συνεχείς 
τακτικές συνεδριάσεις, με πράξη του Προέδρου του 
Διοικητικού Συμβουλίου, το μέλος θεωρείται ότι έχει 
παραιτηθεί και αντικαθίσταται με την συμπλήρωση 
της κενής θέσης κατά τα οριζόμενα στο άρθρο δ του 
παρόντος. 

8. Αντίγραφα ή αποσπάσματα των πρακτικών ή αντί¬ 
γραφα γενικά εγγράφων του Ιδρύματος εκδίδει και 
επικυρώνει ο Πρόεδρος, ο Διευθυντής ή ο Γραμματέας 
του Ιδρύματος. 

Αρθρο 7 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο είναι το ανώτατο όργανο 
του Ιδρύματος, και δικαιούται να αποφασίζει για κάθε 
υπόθεση που αφορά το ίδρυμα. 

2. Είναι αρμόδιο να αποφασίζει για κάθε θέμα που 
ανάγεται στην διαχείριση της περιουσίας, στη διοίκηση, 
στην εκπροσώπηση και γενικώς στην δραστηριότητα 
του Ιδρύματος, λαμβάνει δε όλα τα ενδεικνυόμενα μέτρα 
και αποφάσεις για την πραγμάτωση των σκοπών του, 

σύμφωνα με το παρόν καταστατικό, τον Α.Ν. 2039/39 
όπως ισχύει κάθε φορά και τα διατάγματα που εκδόθη- 
καν ή θα εκδοθούν σε εκτέλεση του νόμου αυτού καθώς 
και τους λοιπούς νόμους και διατάγματα. 

3. Το Διοικητικό Συμβούλιο μπορεί με απόφασή του 
να αναθέτει την ενάσκηση εξουσιών ή αρμοδιοτήτων 
του εν γένει ή επί ειδικώς οριζομένων πράξεων σε ένα ή 
περισσότερα μέλη του συμπεριλαμβανομένου του Προ¬ 
έδρου, του Διευθυντή, του Γραμματέα και του Ταμία, 
τα οποία προς τον σκοπό εκτελέσεως συγκεκριμένων 
πράξεων, μπορούν να μεταβιβάζουν τις πιο πάνω εξου¬ 
σίες και αρμοδιότητες που τους ανατέθηκαν σε άλλα 
μέλη του Διοικητικού Συμβουλίου ή σε τρίτα πρόσωπα 
κατά τις γενικές περί συμβάσεων και πληρεξουσιότητας 
διατάξεις. 

4. Ειδικότερα και ενδεικτικά το Διοικητικό Συμβούλιο: 

α) Καταρτίζει και ψηφίζει το ετήσιο πρόγραμμα και 

τις δραστηριότητες του ιδρύματος, σύμφωνα με τους 
σκοπούς του και εγκρίνει τη λήψη των απαραιτήτων 
μέτρων. 

β) καταρτίζει, ψηφίζει και υποβάλλει κάθε χρόνο για 
έγκριση στην αρμόδια κατά τον νόμο αρχή τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του Β.Δ. 20/22-12-1939 (ΦΕΚ 552/22-12-1939, τ.Α'). Μαζί με 
τον απολογισμό καταρτίζει, ψηφίζει και υποβάλλει κάθε 
χρόνο για έγκριση στην αρμόδια κατά τον νόμο Αρχή 
και τον γενικό ισολογισμό ενεργητικού και παθητικού 
του ιδρύματος. 

γ) Καθορίζει το πλαίσιο λειτουργίας και τις αρμοδι¬ 
ότητες της Εκτελεστικής Επιτροπής δίδοντας και τις 
σχετικές εντολές για την πραγμάτωση των αποφάσεών 
του. Παρέχει στην Εκτελεστική Επιτροπή ειδικές και συ¬ 
γκεκριμένες εξουσιοδοτήσεις, που αφορούν στην άσκη¬ 
ση συγκεκριμένων πράξεων Διοίκησης και Διαχείρισης, 
προσδιορίζοντας συγχρόνως και την έκταση των εξου¬ 
σιοδοτήσεων αυτών, καθώς και τον χρόνο ισχύος τους. 
Εγκρίνει τις πράξεις και αποφάσεις της. Οποιαδήποτε 
πράξη ή απόφαση της Εκτελεστικής Επιτροπής, πρέπει 
να έχει την εξουσιοδότηση και έγκριση του Διοικητικού 
Συμβουλίου. 

δ) Ορίζει τα πιστωτικά ιδρύματα στα οποία κατατί¬ 
θενται τα έσοδα του Ιδρύματος. 

ε) Ορίζει ένα από τα μέλη του Διοικητικού Συμβουλίου 
που ενεργώντας από κοινού ή χωριστά με τον Ταμία του 
ιδρύματος, είναι αρμόδια για το άνοιγμα των τραπεζικών 
λογαριασμών του Ιδρύματος. 

στ) Ορίζει ένα ή περισσότερα μέλη του Διοικητικού 
Συμβουλίου που από κοινού ή χωριστά ενεργώντας είναι 
αρμόδια για την υπογραφή συμβάσεων για χορήγηση 
πρόσβασης στο σύστημα ηλεκτρονικής τραπεζικής και 
για την χρήση των παρεχομένων σχετικών ηλεκτρονι¬ 
κών υπηρεσιών. 

ζ) Αποφασίζει την αγορά, την εκποίηση ή την διάθεση, 
με οποιονδήποτε τρόπο, κινητών και ακινήτων περιου¬ 
σιακών στοιχείων του Ιδρύματος. 

η) Αποφασίζει τον τρόπο διαχείρισης των πάσης φύ- 
σεως εσόδων και εξόδων και των περιουσιακών στοι¬ 
χείων του Ιδρύματος. 

θ) Αποφασίζει την σύναψη δανείων. 


ι) Χαράσσει την επιστημονική και λοιπή δραστηριό¬ 
τητα του Ιδρύματος. 

ια) Αποφασίζει, πάντοτε στο πλαίσιο και για την 
υλοποίηση των σκοπών του Ιδρύματος, την ανάληψη 
εκτέλεσης από το Ιδρυμα επιστημονικών προγραμμά¬ 
των και δράσεων, την παροχή οικονομικής υποστήρι¬ 
ξης σε προγράμματα και δράσεις που αναλαμβάνονται 
από Δημόσια Νοσοκομεία, θέτοντας τα προγράμματα 
αυτά και τις δράσεις υπό την αιγίδα του Ιδρύματος, την 
δωρεά υλικοτεχνικής υποδομής σε γαστρεντερολογι- 
κές κλινικές Δημοσίων Νοσοκομείων, την διοργάνωση 
διεθνών συναντήσεων, συνεδρίων και επιστημονικών 
ανακοινώσεων. 

ιβ) Αποφασίζει την πρόσληψη του αναγκαίου προσω¬ 
πικού, επιστημονικού και διοικητικού για την στελέχωση 
του Ιδρύματος και την ανάθεση νομικών υποθέσεων σε 
πληρεξουσίους δικηγόρους, τους οποίους διορίζει και 
ανακαλεί. 

ιγ) Προσδιορίζει τα δικαιώματα, τα καθήκοντα και τις 
υποχρεώσεις, γενικά όλου του προσωπικού, καθώς και 
την αμοιβή τους. 

ιδ) Συστήνει τα Παραρτήματα, τις Επιτροπές και το 
Επιστημονικό Συμβούλιο του άρθρου 17 του παρόντος. 

ιε) Καταρτίζει οργανόγραμμα και εσωτερικό κανονι¬ 
σμό λειτουργίας. 

ιστ) Αποφασίζει την τροποποίηση του παρόντος κα¬ 
ταστατικού. 

ιζ) Ορίζει πενταμελή επιτροπή απονομής υποτροφιών. 

ιη) Ορίζει αναπληρωτές του Προέδρου, του Διευθυντή 
και του Γραμματέα, μετά από πρόταση καθενός από 
αυτούς, εφ’ όσον παραστεί ανάγκη αναπλήρωσης, στους 
οποίους ανατίθενται όλες ή μέρος από τις αρμοδιότητες 
και εξουσίες τους. 

ιθ) Λαμβάνει οποιαδήποτε άλλη απόφαση που προ- 
βλέπεται από το καταστατικό αυτό ή από τον νόμο. 

Αρθρο 8 

ΑΡΜΟΔΙΟΤΗΤΕΣ ΠΡΟΕΔΡΟΥ 
ΔΙΟΙΚΗΤΙΚΟΥ ΣΥΜΒΟΥΛΙΟΥ 

Ο Πρόεδρος του Διοικητικού Συμβουλίου του Ιδρύμα¬ 
τος έχει τις εξής αρμοδιότητες, πέραν των όσων άλλων 
αρμοδιοτήτων ανατίθενται σ’ αυτόν από το Διοικητικό 
Συμβούλιο: 

α) Εκπροσωπεί το ίδρυμα ενώπιον όλων γενικά των 
Αρχών και Δικαστηρίων, καθώς και στις σχέσεις του με 
κάθε φυσικό ή νομικό πρόσωπο αυτοπροσώπως ή με 
άλλο μέλος του Διοικητικού Συμβουλίου που ορίζεται 
απ αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί σε συνεδριάσεις το Διοικητικό Συμβούλιο 
τακτικά μεν τουλάχιστον τρεις φορές τον χρόνο έκτα¬ 
κτα δε, όσες φορές το κρίνει σκόπιμο ή το ζητήσουν 
τρία (3) τουλάχιστον μέλη του, με γραπτή αίτησή τους. 

γ) Καταρτίζει την Ημερήσια Διάταξη των θεμάτων, 
που θα συζητηθούν στο Διοικητικό Συμβούλιο, την οποία 
υπογράφει με το Γραμματέα και η οποία αποστέλλεται 
στα μέλη του Διοικητικού Συμβουλίου επτά (7) τουλάχι¬ 
στον ημέρες πριν από την συνεδρίαση και διευθύνει τις 
συνεδριάσεις αυτού. Ανάλογα πράττει για τη σύγκλιση 
της Εκτελεστικής Επιτροπής μία φορά το μήνα ή εκτά¬ 
κτως εάν το ζητήσουν δύο μέλη της. 

δ) Εισηγείται στο Διοικητικό Συμβούλιο τα θέματα 
της Ημερήσιας Διάταξης. Μπορεί όμως, όποτε το κρί¬ 
νει σκόπιμο, να αναθέτει την εισήγηση των διαφόρων 
θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και συνυπογράφει μαζί 
με τον Γραμματέα όλα τα έγγραφα του Ιδρύματος, 
που απευθύνονται σε κάθε φυσικό ή νομικό πρόσωπο 
ή Αρχή. 

στ) Υπογράφει, μετά από απόφαση του Διοικητικού 
Συμβουλίου, κάθε είδους σύμβαση ή πρόγραμμα στο 
πλαίσιο της επίτευξης των σκοπών του Ιδρύματος. 

ζ) Εντέλλεται την πληρωμή κάθε δαπάνης που προ- 
βλέπεται από τον ψηφισμένο προϋπολογισμό εκδίδο- 
ντας και υπογράφοντας τα σχετικά χρηματικά εντάλ¬ 
ματα. 

η) Τον Πρόεδρο απάντα, κωλυόμενο ή μη υπάρχοντα 
αναπληρώνει σε όλες τις αρμοδιότητες και εξουσίες 
του ο Διευθυντής και τούτου απόντος, κωλυομένου ή 
μη υπάρχοντα, άλλο μέλος του Διοικητικού Συμβουλί¬ 
ου, που ορίζεται με απόφαση αυτού, σύμφωνα με την 
παράγραφο ιη του άρθρου 7 του παρόντος. 

Άρθρο 9 

ΑΡΜΟΔΙΟΤΗΤΕΣ ΔΙΕΥΘΥΝΤΗ 

1. Η Διεύθυνση του Ιδρύματος, αποτελούμενη από δύο 
κλάδους, δηλαδή τον Επιστημονικό και τον Διοικητικό, 
ασκείται από τον Διευθυντή που εκλέγεται από το Δι¬ 
οικητικό Συμβούλιο μεταξύ των μελών του. 

2. Έχει θητεία τεσσάρων (4) ετών που δύναται να 
παραταθεί για μια ακόμη τετραετία και παρέχει τις 
υπηρεσίες του χωρίς αμοιβή. 

3. Ο Διευθυντής πρέπει να είναι υποχρεωτικά ιατρός 
Γαστρεντερολόγος, ιδιαίτερα αυξημένου κύρους και να 
έχει διατελέσει Καθηγητής ή Αναπληρωτής Καθηγητής 
Πανεπιστημίου ή Διευθυντής Κλινικής. 

4. Ο Διευθυντής έχει τις εξής αρμοδιότητες, πέραν 
των όσων άλλων αρμοδιοτήτων ανατίθενται σ'αυτόν 
από το Διοικητικό Συμβούλιο: 

α) Προεδρεύει του Επιστημονικού Συμβουλίου. 

β) Φροντίζει για την εκτέλεση και τήρηση των απο¬ 
φάσεων του Διοικητικού συμβολαίου του Ιδρύματος 
και λαμβάνει όλα τα απαραίτητα μέτρα για την καλή 
λειτουργία του. 

γ) Προΐσταται όλων των υπηρεσιών του Ιδρύματος και 
ασκεί εποπτεία και έλεγχο στο προσωπικό. 

5. Αναπληρώνει τον πρόεδρο σε όλες του τις αρμο¬ 
διότητες και εξουσίες του όταν κωλύεται, απουσιάζει 
ή δεν υπάρχει. 

6. Τον Διευθυντή απάντα, κωλυόμενο ή μη υπάρχοντα 
αναπληρώνει ο Γραμματέας του Ιδρύματος και τούτου 
απόντος, κωλυομένου ή μη υπάρχοντος, άλλο μέλος 
του Διοικητικού Συμβουλίου που ορίζεται με απόφαση 
αυτού, σύμφωνα με την παράγραφο ιη του άρθρου 7 
του παρόντος. 

Αρθρο 10 

ΑΡΜΟΔΙΟΤΗΤΕΣ ΓΡΑΜΜΑΤΕΑ 

1. Ο Γ ραμματέας του Ιδρύματος πέραν των όσων άλ¬ 
λων αρμοδιοτήτων ανατεθούν σ’ αυτόν από το Δ.Σ.: 


α) Συνυπογράφει μαζί με τον Πρόεδρο όλα τα έγγρα¬ 
φα του Ιδρύματος, που απευθύνονται, σε κάθε φυσικό 
ή νομικό πρόσωπο ή Αρχή. 

β) Φροντίζει για την σύνταξη και υπογραφή των πρα¬ 
κτικών του Διοικητικού Συμβουλίου. 

γ) Διεκπεραιώνει την αλληλογραφία. 

δ) Φυλάσσει τα έγγραφα, τα βιβλία (εκτός από τα 
διαχειριστικά) και την σφραγίδα του Ιδρύματος και ευ- 
θύνεται για την καταστροφή ή την απώλειά τους. 

2. Ο Γ ραμματέας μπορεί εφ’ όσον κρίνεται αιτιολο¬ 
γημένα απαραίτητο, από το Διοικητικό Συμβούλιο, να 
βοηθείται από υπαλλήλους του Ιδρύματος, την ευθύνη 
όμως φέρει πάντοτε ο ίδιος. 

3. Τον Γραμματέα απόντα, κωλυόμενο ή μη υπάρχοντα 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού, σύμφωνα με την πα¬ 
ράγραφο ιη του άρθρου 7 του παρόντος. 

Αρθρο 11 

ΑΡΜΟΔΙΟΤΗΤΕΣ ΤΑΜΙΑ 

1. Ο Ταμίας του Ιδρύματος, πέραν των όσων άλλων 
αρμοδιοτήτων ανατεθούν σ’ αυτόν από το Δ.Σ.: 

α) Εισπράττει όλα τα έσοδα του Ιδρύματος εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του Ιδρύματος σε ένα, από 
τα πιστωτικά ιδρύματα, που ορίζονται, από το Διοικη¬ 
τικό Συμβούλιο του Ιδρύματος, έχοντας την ευχέρεια 
να παρακρατεί από αυτά και να καταθέτει σε ειδικό 
τραπεζικό λογαριασμό ή να διατηρεί στο ταμείο του 
Ιδρύματος, το ποσό που είναι αναγκαίο, για την πλη¬ 
ρωμή εκτάκτων επειγουσών δαπανών του Ιδρύματος. 
Το ύψος του παρακρατουμένου ποσού καθορίζεται με 
απόφαση του Διοικητικού Συμβουλίου. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του αναπληρωτού του. 

δ) Κινεί τους τραπεζικούς λογαριασμούς του Ιδρύ¬ 
ματος. 

ε) Υπογράφει επιταγές, συναλλαγματικές και κάθε 
αξιόγραφο. 

στ) Τηρεί και φυλάσσει τα διαχειριστικά βιβλία και 
στοιχεία του Ιδρύματος. 

ζ) Φροντίζει, για την έγκαιρη κατάρτιση και υποβολή 
στο Διοικητικό Συμβούλιο των σχεδίων του προϋπολο¬ 
γισμού, απολογισμού και ισολογισμού του Ιδρύματος. 

2. Τον Ταμία, απόντα, κωλυόμενο ή μη υπάρχοντα, 
αναπληρώνει άλλο μέλος του Διοικητικού Συμβουλίου, 
που ορίζεται με απόφαση αυτού, σύμφωνα με την πα¬ 
ράγραφο ιη του άρθρου 7 του παρόντος. 

Άρθρο 12 

ΠΡΟΣΩΠΙΚΟ-ΣΥΝΕΡΓ ΑΤΕΣ 

1. Το Διοικητικό Συμβούλιο καταρτίζει εσωτερικό κα¬ 
νονισμό, που μεταξύ άλλων περιγράφει το αναγκαίο για 
την λειτουργία του Ιδρύματος προσωπικό. 

2. Η πρόσληψη και απόλυση του προσωπικού γίνεται 
με απόφαση του Διοικητικού Συμβουλίου, μετά από ει¬ 
σήγηση του Προέδρου ή του Διευθυντού. 

3. Με συμβάσεις, που υπογράφονται από τον Πρόεδρο 
του Διοικητικού Συμβουλίου σύμφωνα με τα οριζόμενα 
παραπάνω, καθορίζονται η χρονική διάρκεια εργασίας, 
οι αποδοχές, οι παροχές εν γένει, οι υποχρεώσεις και 
τα δικαιώματα των προσλαμβανομένων στο Ίδρυμα. 

Άρθρο 13 

ΕΚΤΕΛΕΣΤΙΚΗ ΕΠΙΤΡΟΠΗ 

Η Εκτελεστική επιτροπή συνεδριάζει μία φορά το 
μήνα μετά από πρόσκληση του Προέδρου και εκτά¬ 
κτως, όταν το ζητήσουν δύο από τα μέλη της με γρα¬ 
πτή αίτησή τους, που θα προτείνει τα θέματα ημε¬ 
ρήσιας διάταξης. Ο Πρόεδρος συγκαλεί υποχρεωτικά 
την Εκτελεστική Επιτροπή εντός Ιδημέρου από την 
ημερομηνία αίτησης. 

Η εκτελεστική επιτροπή βρίσκεται σε απαρτία όταν 
παρίστανται τρία από τα τέσσερα μέλη της. Μεταξύ των 
παρόντων πρέπει να είναι ο Πρόεδρος ή ο Διευθυντής. 

Οι αρμοδιότητες και το πλαίσιο λειτουργίας της Εκτε¬ 
λεστικής Επιτροπής προσδιορίζονται με απόφαση του 
Διοικητικού Συμβουλίου του Ιδρύματος, το οποίο πα¬ 
ρέχει σ’ αυτήν τις σχετικές εξουσιοδοτήσεις ή εντολές 
και εγκρίνει τις πράξεις της. 

Άρθρο 14 

ΕΣΩΤΕΡΙΚΟΣ ΚΑΝΟΝΙΣΜΟΣ 

1. Το Διοικητικό Συμβούλιο μπορεί να καταρτίζει Εσω¬ 
τερικό Κανονισμό λειτουργίας του Ιδρύματος και των 
υπηρεσιών του. Με τον Κανονισμό αυτό ρυθμίζονται τα 
εξής ιδίως θέματα: 

α) Η διάρθρωση των υπηρεσιών του Ιδρύματος. 

β) Η υπηρεσιακή κατάσταση και εξέλιξη, τα δικαιώματα 
και οι υποχρεώσεις του προσωπικού. 

γ) Η άσκηση πειθαρχικού ελέγχου του προσωπικού. 

δ) Οποιαδήποτε άλλη λεπτομέρεια, που αφορά την 
λειτουργία και την οργάνωση του κοινωφελούς Ιδρύμα¬ 
τος, εφ’ όσον δεν προβλέπεται στον Οργανισμό ή στην 
ισχύουσα νομοθεσία. 

Άρθρο 15 

ΟΙΚΟΝΟΜΙΚΗ ΔΙΑΧΕΙΡΙΣΗ 

1. Η Οικονομική Διαχείριση του Ιδρύματος είναι ενι¬ 
αία, περιλαμβάνει, ετήσια περίοδο, η οποία αρχίζει την 
πρώτη (1η) Ιανουάριου και λήγει την τριακοστή πρώτη 
(31η) Δεκεμβρίου του ίδιου έτους. Εξαιρετικά η πρώτη 
διαχειριστική περίοδος αρχίζει, από την ημέρα δημοσί¬ 
ευσης στην Εφημερίδα της Κυβερνήσεως της κύρωσης 
της σύστασης του Ιδρύματος, η οποία μπορεί να πα- 
ραταθεί μέχρι την τριακοστή πρώτη (31η) Δεκεμβρίου 
του επομένου ημερολογιακού έτους, με απόφαση του 
Διοικητικού Συμβουλίου, που λαμβάνεται στην πρώτη 
συνεδρίασή του. 

2. Η Οικονομική Διαχείριση γίνεται με βάση Προϋ¬ 
πολογισμό και Απολογισμό εσόδων και εξόδων, που 
καταρτίζεται σύμφωνα με τις διατάξεις του Α.Κ. και τις 
λοιπές κείμενες διατάξεις εγκρινομένων των ανωτέρω 
με αποφάσεις του Διοικητικού Συμβουλίου του Κοινωφε¬ 
λούς Ιδρύματος και τις κείμενες διατάξεις, εγκρινομένων 
κατά τ' ανωτέρω, από την εποπτεύουσα αρχή, μόνον, 
από την άποψη της μη εκτροπής, από τους σκοπούς 
του Ιδρύματος. 

Άρθρο 16 

ΒΙΒΛΙΑ ΚΑΙ ΣΤΟΙΧΕΙΑ 

1. Το Ιδρυμα τηρεί υποχρεωτικά τα ακόλουθα βιβλία 
και στοιχεία: 

α. Βιβλίο Πρωτοκόλλου Αλληλογραφίας. 

β. Βιβλίο πρακτικών Συνεδριάσεων. 


γ. Βιβλίο Λογιστικής Παρακολούθησης των Εσόδων - 
Εξόδων καθώς και κάθε άλλο στοιχείο που προβλέπει, 
για την ιδιωτική οικονομία, το Ενιαίο Λογιστικό Σχέδιο 
της Χώρας και οι συναφείς Νόμοι. 

δ. Βιβλίο Οικονομικών Ενισχύσεων και Βραβείων. 

ε. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένων, από 
τις αρμόδιες υπηρεσίες. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει στην πρώτη συνεδρίασή 
του, την τήρηση και άλλων βιβλίων και στοιχείων, που 
είναι σύμφωνα με τον Νόμο, απαραίτητα για την δια¬ 
χείριση της περιουσίας του Ιδρύματος και την εκτέλεση 
των σκοπών του. 

Αρθρο 17 

ΣΥΣΤΑΣΗ ΠΑΡΑΡΤΗΜΑΤΩΝ - ΕΠΙΤΡΟΠΩΝ 
ΕΠΙΣΤΗΜΟΝΙΚΟ ΣΥΜΒΟΥΛΙΟ 

1. Με απόφαση του Διοικητικού Συμβουλίου του 
Ιδρύματος μπορούν να συσταθούν παραρτήματα του 
και σε άλλες πόλεις της Ελλάδος. Τα παραρτήματα 
αυτά θα φέρουν την ίδια με το ίδρυμα επωνυμία, την 
σφραγίδα του Ιδρύματος με την προσθήκη της λέξης 
"ΠΑΡΑΡΤΗΜΑ" και την ονομασία της πόλης της έδρας 
τους. Κάθε παράρτημα διοικείται από δμελές Τοπικό 
Συμβούλιο τα μέλη του οποίου ορίζονται από το Δι¬ 
οικητικό Συμβούλιο του Ιδρύματος και παρέχουν τις 
υπηρεσίες τους χωρίς αμοιβή και με θητεία τεσσάρων 
(4) ετών. Οι αρμοδιότητες του Τοπικού Συμβουλίου 
καθορίζονται σύμφωνα με τον Εσωτερικό Κανονισμό 
από το Διοικητικό Συμβούλιο του Ιδρύματος έναντι του 
οποίου τα μέλη είναι υπόλογο. 

2. Για την επίτευξη και προαγωγή των σκοπών του 
Ιδρύματος μπορεί το Διοικητικό Συμβούλιο να συστή¬ 
νει Επιτροπές ή Ομάδες Εργασίας αποτελούμενες 
από ειδικούς επιστήμονες μέλη ή μη του Διοικητικού 
Συμβουλίου. Με απόφαση του Διοικητικού Συμβουλίου 
καθορίζεται ο σκοπός, τα πρόσωπα και κάθε θέμα που 
αφορά τις Επιτροπές ή Ομάδες αυτές, οι αποφάσεις 
των οποίων τελούν υπό την έγκριση του Διοικητικού 
Συμβουλίου του Ιδρύματος. 

3. Με απόφαση του Διοικητικού Συμβουλίου συστή- 
νεται Επιστημονικό Συμβούλιο το οποίο αποτελείται 
από τα μέλη του Διοικητικού Συμβουλίου, που είναι 
επιστήμονες υγείας (ιατροί, επιδημιολόγοι, υγιεινολόγοι, 
βιοχημικοί) ή επιστήμονες τροφίμων (διαιτολόγοι - δια- 
τροφολόγοι, ειδικοί στην ασφάλεια τροφίμων). 

4. Πρόεδρος του Συμβουλίου είναι ο Διευθυντής του 
Ιδρύματος, με την ιδιότητα του επιστήμονα υγείας ή 
τροφίμων. 

5. Το Επιστημονικό Συμβούλιο συνέρχεται τρεις φορές 
το χρόνο στην έδρα του Ιδρύματος, μετά από πρό¬ 
σκληση του Προέδρου ή εκτάκτως όποτε το ζητήσει ο 
Πρόεδρος ή δύο από τα μέλη του. 

6. Το Επιστημονικό Συμβούλιο εισηγείται στο Διοι¬ 
κητικό Συμβούλιο θέματα που αφορούν τις επιστη¬ 
μονικές δραστηριότητες του Ιδρύματος, ερευνητικά 
προγράμματα, απονομές υποτροφιών και το σχεδί¬ 
ασμά εκπαιδευτικών και ενημερωτικών δράσεων και 
δημοσιεύσεων». 

Άρθρο 18 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του Ιδρύματος δύναται να τροποποιη¬ 
θεί ή να συμπληρωθεί με Προεδρικό διάταγμα σύμφωνα 
με τις διατάξεις των άρθρων 98 του Α.Ν. 2039/1939 και 
110 και 119 του Α.Κ. ύστερα από πρόταση του Διοικητικού 
Συμβουλίου, που λαμβάνεται με πλειοψηφία των δύο 
τρίτων (2/3) του συνόλου των μελών του Διοικητικού 
Συμβουλίου. 

Άρθρο 19 

ΔΙΑΛΥΣΗ ΤΟΥ ΚΟΙΝΩΦΕΛΟΥΣ ΙΔΡΥΜΑΤΟΣ- 
ΤΥΧΗ ΠΕΡΙΟΥΣΙΑΣ 

1. Το Ίδρυμα διαλύεται: 

α) Με απόφαση του Διοικητικού Συμβουλίου αυτού, 
που λαμβάνεται με πλειοψηφία των τριών τετάρτων 
(3/4) των μονίμων μελών του. 

β) Στην περίπτωση που ο σκοπός του απέβη ανέφικτος 
ή παρεξέκλινε ουσιωδώς ή όταν η λειτουργία του Ιδρύ¬ 
ματος αντίκειται πλέον στην ηθική ή την Δημόσια Τάξη. 


2. Σε περίπτωση διάλυσης για οποιοδήποτε λόγο του 
Ιδρύματος, αυτό τίθεται υπό εκκαθάριση σύμφωνα με 
το Νόμο και το προϊόν της εκκαθαρίσεως περιέρχεται 
σε νομικό πρόσωπο ιδιωτικού δικαίου, που πρέπει να 
είναι κοινωφελές και να επιδιώκει ίδιους ή παρεμφερείς 
σκοπούς με αυτούς που επιδιώκει το λυόμενο Ίδρυμα. 

Στους Υπουργούς Οικονομικών, Παιδείας και Θρη¬ 
σκευμάτων και Υγείας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 24 Ιανουάριου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ. 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΓΕΙΑΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ιιοοφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι11ρ://νννννν.6ΐ.9ΐ· - β-π) 3 ΐΙ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































